24/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

Expediente: CO-0232-2010 Expediente: DH. V15.28750 Expediente: EF 1/2011 Trámite: información pública acumulada As obras de execución dos colectores xerais de saneamento e estación depuradora de augas residuais en Gandarío, no termo municipal de Bergondo inclúen a execución dunha rede de colectores xerais, tres estacións de bombeo e a propia estación depuradora de augas residuais, con capacidade para 6.000 habitantes equivalentes, obras que permitirán mellorar a situación actual de saneamento na zona, permitindo así garantir a eficacia na prestación do servizo público de saneamento e depuración de augas residuais urbanas. O 25 de febreiro de 2011 emitiuse pola Xefatura Territorial da Coruña da Consellería de Medio Ambiente, Territorio e Infraestruturas, o preceptivo Ditame de Incidencia Ambiental e na actualidade o anteproxecto atópase pendente de ser aprobado. O Concello de Bergondo, de conformidade co disposto no artigo 114 do Regulamento Xeral para o desenvolvemento e execución da Lei 22/1988, do 28 de xullo, de costas, aprobado polo Real Decreto 1471/1989, do 1 de decembro, solicitou a autorización para o vertido á Ría de Ares-Betanzos dun caudal máximo de 1.015.430 m3/ano de augas residuais urbanas depuradas procedentes do saneamento das parroquias de Santa Marta de Babio, San Salvador de Bergondo, San Xoan de Lubre, San Vicente de Moruño e San Xoán de Ouces, todas elas do dito termo municipal de Bergondo (expediente DH. V15.28750). A estación depuradora de augas residuais estará ubicada en Gandarío, no termo municipal de Bergondo, e estará dimensionada para 6.000 habitantes equivalentes, realizará tratamento biolóxico e con desinfección final por raios UV. As liñas de tratamento, definidas no anteproxecto, son: • Liña de augas. - Pozo de chegada e elevación de auga bruta. - Arqueta de reparto de caudal e by-pass xeral. - Desbaste fino. - Desarenado e desengrasado. Clasificador de areas e concentración de graxas. - Tratamento biolóxico con eliminación biolóxica de nitróxeno. - Decantador secundario. - Desinfección de auga mediante raios ultravioletas. - Medición da auga tratada a través de un canal aberto de tipo Parshall. - Saída efluente depurado, mediante unha conducción de vertido que constará de 1.393 m de tubo PEAD 315 mm • Liña de fangos cos seguintes procesos: - Extracción de fangos e bombeo dos mesmos a espesamento. - Espesamento por gravidade dos fangos biolóxicos - Bombeo de fangos espesados a deshidratación. - Estabilización química para fangos biolóxicos. - Deshidratación mecánica por medio de centrífugas ou filtro-prensa. - Almacenamento de fangos deshidratados en silo de fangos Os elementos xeradores de olores ubicaránse en edificacións pechadas dotadas de desodorización. Unha vez depuradas, as augas residuais serán vertidas á ría de Ares-Betanzos a través dunha condución de desaugue de 1.393 m, cota de saída -2 m sobre a BMVE. As coordenadas UTM do punto de vertido das augas residuais depuradas á ría de Ares-Betanzos serán: X= 562.426; Y= 4.800.310. Noutra orde de consideracións, a actuación que nos ocupa está declarada de interese xeral da Comunidade Autónoma de Galicia, de conformidade co disposto no artigo 28 da Lei 9/2010, do 4 de novembro, de augas de Galicia, toda vez que as obras de referencia están recollidas no plan hidrolóxico Galicia-Costa, aprobado polo Real decreto 103/2003, do 24 de xaneiro. Consonte o disposto no artigo 29 da Lei de augas de Galicia, citada, a aprobación definitiva do proxecto, anteproxecto ou documento similar desta obra levará implícita a declaración de utilidade pública e a necesidade de urxente ocupación dos bens e adquisición de dereitos, para os efectos da expropiación forzosa e da ocupación temporal. Considerando o exposto anteriormente, Someter o anteproxecto da obra “Colectores xerais de saneamento e estación depuradora de augas residuais en Gandarío, no termo municipal de Bergondo (Expediente CO-0232-2010)” ao trámite de información pública, para os seguintes efectos: 1 °) Tramitación da solicitude de autorización para o vertido á Ría de Ares-Betanzos dun caudal máximo de 1.015.430 m3/ano de augas residuais urbanas depuradas procedentes do saneamento das parroquias de Santa Marta de Babio, San Salvador de Bergondo, San Xoan de Lubre, San Vicente de Moruño e San Xoan de Ouces, todas Blas do dito termo municipal de Bergondo (expediente DH. V15.28750), de conformidade co disposto no artigo 146 do Regulamento Xeral para o desenvolvemento e execución da Lei 22/1988, do 28 de xullo, de costas, citado.2°) Tramitación dun procedemento de expropiación forzosa, someténdose a información pública a relación individual de bens, dereitos e titulares afectados pola a execución do anteproxecto da obra “Colectores xerais de saneamento e estación depuradora de augas residuais en Gandarío, no termo municipal de Bergondo (Expediente CO-0232-2010)”, de conformidade co disposto no artigo 18 da Lei de expropación forzosa, do 16 de decembro de 1954. Os ditos bens, dereitos e titulares afectados figuran descritos no anexo desta resolución. O período de información pública será común para todos os efectos indicados e de 30 días hábiles, contados a partir do día seguinte ao da publicación desta resolución no Diario Oficial de Galicia, prazo no que os persoas e/ou entidades que o consideren oportuno poderán formular cantas alegacións e observacións estimen oportunas por escrito dirixido a este organismo autónomo (Praza de Camilo Díaz Baliño, 7-9 - 15781, Santiago de Compostela. Expediente: CO-0232-2010; DH. V15.28750; EF 1/2011). Para tal efecto, tanto o anteproxecto, como a solicitude de autorización de vertido, como a relación individual de bens e dereitos afectados estarán a disposición do público nas oficinas da Zona Territorial Galicia Norte de Augas de Galicia (R/ Wenceslao Fernández Flórez, 1-2° - 15005, A Coruña), nas oficinas da sede central de Augas de Galicia (Praza de Camilo Díaz Baliño, 7-9 - 15781, Santiago de Compostela) e nas oficinas do Concello de Bergondo (R/ Estrada da Coruña, 12 - 15165, Bergondo). Publíquese esta resolución no Diario Oficial de Galicia, no Boletín Oficial da Provincia da Coruña, no taboleiro de edictos do Concello de Bergondo, nos dous periódicos de maior circulación da provincia da Coruña e notifiquese aos particulares interesados relacionados no anexo desta resolución. Santiago de Compostela, 29 de xullo de 2011 O presidente de Augas de Galicia Francisco Menéndez Iglesias